CELEX: 52021PC0611
Language: lv
Date: 2021-10-06
Title: Priekšlikums PADOMES REGULA par zvejas iespēju iedalīšanu saskaņā ar 2021.–2024. gada Protokolu, ar ko īsteno Ilgtspējīgas zivsaimniecības partnerattiecību nolīgumu starp Eiropas Savienību un Kuka Salu valdību

EIROPAS KOMISIJA
            Briselē, 6.10.2021
            COM(2021) 611 final
            2021/0310(NLE)
            
            Priekšlikums
            PADOMES REGULA
            par zvejas iespēju iedalīšanu saskaņā ar 2021.–2024. gada Protokolu, ar ko īsteno Ilgtspējīgas zivsaimniecības partnerattiecību nolīgumu starp Eiropas Savienību un Kuka Salu valdību
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               •Priekšlikuma pamatojums un mērķi
            
            
               
                  Ilgtspējīgas zivsaimniecības partnerattiecību nolīgums (IZPN) starp Eiropas Savienību un Kuka Salu valdību tika parakstīts attiecīgi 2016. gada 3. maijā un 2016. gada 14. maijā, un 2016. gada 14. maijā to sāka piemērot provizoriski astoņus gadus. Nolīgums tiek atjaunots automātiski un joprojām ir spēkā. Pirmo četru gadu protokolu par IZPN īstenošanu sāka provizoriski piemērot 2016. gada 14. oktobrī, un tā darbības termiņš beidzās 2020. gada 13. oktobrī. Gan nolīgums, gan protokols stājās spēkā 2017. gada 10. maijā.
               
               
                  Padome 2020. gada 7. jūlijā pieņēma lēmumu
                     1
                  , ar ko Eiropas Komisiju pilnvaro sākt sarunas par jaunu protokolu, kuru pievieno IZPN starp Eiropas Savienību un Kuka Salu valdību (“Kuka Salas”), un par minētā nolīguma protokola
                     2
                  , kura darbības termiņš beidzas 2020. gada 13. oktobrī, iespējamo pagarināšanu. 
               
               
                  Pirmajā sarunu kārtā (2020. gada 16. jūlijā) Eiropas Savienības un Kuka Salu sarunvedēji vienojās, ka sarunu sarežģītības dēļ to noslēgšanai būs vajadzīgas vairākas sarunu kārtas. Tādēļ abas puses vienojās par protokola darbības termiņa pagarināšanu par ne vairāk kā vienu gadu, kā paredzēts Padomes dotajā pilnvarojumā. Šis pagarinājums tika noteikts ar nolīgumu vēstuļu apmaiņas veidā, kas tika parafēts 2020. gada 29. jūlijā Briselē un Rarotongā (Kuka Salas).
               
               
                  Protokola darbības termiņš tika pagarināts par vienu gadu no nākamās dienas pēc tam, kad abas puses parakstījušas vēstuļu apmaiņu, proti, no 2020. gada 14. novembra. Tātad pašreizējā protokola darbības termiņš beigsies 2021. gada 13. novembrī.
               
               
                  Komisija, pamatojoties uz attiecīgajām sarunu norādēm
                     3
                  , risināja sarunas ar Kuka Salām, lai Eiropas Savienības vārdā noslēgtu jaunu IZPN īstenošanas protokolu. Šīm sarunām noslēdzoties, 2021. gada 28. jūlijā sarunvedēji protokolu parafēja. Jaunais protokols aptver trīs gadu periodu no protokola 11. pantā noteiktās provizoriskās piemērošanas sākuma dienas, proti, no dienas, kad abas puses to parakstījušas.
               
               
                  Protokola mērķis ir saskaņā ar zinātniskajiem ieteikumiem un Klusā okeāna rietumu un centrālās daļas zvejniecības komisijas (WCPFC) ieteikumiem piešķirt Savienības kuģiem zvejas iespējas Kuka Salu zvejas apgabalos pieejamā pārpalikuma robežās. Mērķis turklāt ir stiprināt Eiropas Savienības un Kuka Salu sadarbību, lai izveidotu tādas partnerattiecības, kurās abu pušu interesēs ir izstrādāt ilgtspējīgu zivsaimniecības politiku un nodrošināt zvejas resursu atbildīgu izmantošanu Kuka Salu zvejas apgabalos.
               
            
            
               Jaunais ES un Kuka Salu protokols ļauj ES flotei Kuka Salu zvejas apgabalos zvejot tunzivis un paredz šādas zvejas iespējas:
            
            
               –4 kuģi tunzivju zvejai ar riņķvadu, kuriem 100 dienas gadā ir piekļuve Kuka Salu zvejas apgabaliem;
            
            
               –ES flotei pēc pieprasījuma var darīt pieejamas vēl 110 dienas gadā.
            
            
               Šā priekšlikuma mērķis ir noteikt ES un Kuka Salu IZPN īstenošanas protokolā paredzēto zvejas iespēju sadalījumu dalībvalstīm.
            
            
               •Saskanība ar pašreizējiem noteikumiem konkrētajā politikas jomā
            
            
               
                  Atbilstoši Kopējās zivsaimniecības politikas regulas (“KZP regula”)
                     4
                   prioritātēm zvejas iespējas Savienības kuģiem Kuka Salu zvejas apgabalos ar protokolu tiek piešķirtas, pamatojoties uz labākajiem pieejamajiem zinātniskajiem ieteikumiem un ievērojot WCPFC ieteikumus. Protokols turklāt ļauj Eiropas Savienībai un Kuka Salām ciešāk sadarboties, lai veicinātu zvejas resursu atbildīgu izmantošanu Kuka Salu zvejas apgabalos, un atbalstīt Kuka Salu centienus attīstīt savu zivsaimniecības nozari – tas ir abu pušu interesēs. 
               
            
            
               •Saskanība ar citām Savienības politikas jomām
            
            
               
                  Sarunas par jaunu IZPN īstenošanas protokolu, kur viens no posmiem ir šis priekšlikums par darbības termiņa pagarināšanu, tiek risinātas saskaņā ar ES ārējo darbību attiecībā uz Āfrikas, Karību jūras reģiona un Klusā okeāna (ĀKK) valstīm, konkrēti, ar ES mērķiem, ko tā izvirzījusi demokrātijas principu un cilvēktiesību ievērošanas ziņā.
               
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               •Juridiskais pamats
            
         
         
            
               
                  Juridiskais pamats ir Līguma par Eiropas Savienības darbību 43. panta 3. punkts, kas nosaka, ka Padome pēc Komisijas priekšlikuma pieņem pasākumus par zvejas iespēju iedalīšanu. 
               
            
            
               •Subsidiaritāte (neekskluzīvas kompetences gadījumā) 
            
            
               Priekšlikums ir Eiropas Savienības ekskluzīvā kompetencē.
            
            
               •Proporcionalitāte
            
            
               Priekšlikums ir samērīgs ar mērķi izveidot juridiskās, vidiskās, ekonomiskās un sociālās pārvaldības satvaru zvejas darbībām, ko Savienības kuģi veic trešās valsts ūdeņos, kā noteikts KZP regulas 31. pantā. Priekšlikums atbilst minētajiem noteikumiem, kā arī tiem, kas saistīti ar tās pašas regulas 32. pantā paredzēto finansiālo palīdzību trešām valstīm.
            
            
               3.EX POST IZVĒRTĒJUMU, APSPRIEŠANOS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               •Ex post izvērtējumi / spēkā esošo tiesību aktu atbilstības pārbaudes
            
            
               
                  Apspriešanās ar ieinteresētajām personām notika 2016.–2020. gada protokola izvērtēšanas laikā. Tehnisko sanāksmju laikā tika uzklausīts arī dalībvalstu ekspertu viedoklis. Šajās apspriedēs secināts, ka protokolu ar Kuka Salām ir lietderīgi atjaunot. 
               
            
            
               •Apspriešanās ar ieinteresētajām personām
            
            
               
                  Izvērtēšanas procesā notika apspriešanās ar dalībvalstīm, nozares pārstāvjiem, starptautiskām pilsoniskās sabiedrības organizācijām, kā arī ar Kuka Salu zivsaimniecības pārvaldītājiem un pilsoniskās sabiedrības pārstāvjiem. Apspriešanās notika arī Tāljūras flotes konsultatīvajā padomē.
               
            
            
               •Ekspertu atzinumu pieprasīšana un izmantošana
            
            
               
                  Saskaņā ar KZP regulas 31. panta 10. punktu Komisija ex post un ex ante izvērtējumu veikšanai piesaistīja neatkarīgu konsultantu.
               
            
            
               •Ietekmes novērtējums
            
            
               
                  Neattiecas.
               
            
            
               •Normatīvā atbilstība un vienkāršošana
            
            
               
                  Neattiecas.
               
            
            
               •Pamattiesības
            
            
               Sarunās panāktajā nolīgumā ir iekļauta klauzula par to, kādas būs sekas, ja tiks pārkāpti būtiski cilvēktiesību elementi, kas noteikti Kotonū nolīguma
                  5
                9. pantā vai pēctecīgā nolīguma attiecīgajā pantā.
            
            
               4.IETEKME UZ BUDŽETU
            
            
               
                  Regulas projekts Savienības budžetu neietekmē.
               
            
         
         
            
               5.CITI ELEMENTI
            
            
               •Īstenošanas plāni un uzraudzīšanas, izvērtēšanas un ziņošanas kārtība
            
            
               Uzraudzīšanas kārtība ir noteikta IZPN un tā īstenošanas protokolā.
            
            
               2021/0310 (NLE)
            
            
               Priekšlikums
            
            
               PADOMES REGULA
            
            
               par zvejas iespēju iedalīšanu saskaņā ar 2021.–2024. gada Protokolu, ar ko īsteno Ilgtspējīgas zivsaimniecības partnerattiecību nolīgumu starp Eiropas Savienību un Kuka Salu valdību
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 43. panta 3. punktu,
            
            
               ņemot vērā Eiropas Komisijas priekšlikumu,
            
            
               tā kā:
            
            
               (1)2017. gada 10. maijā stājās spēkā Ilgtspējīgas zivsaimniecības partnerattiecību nolīgums starp Eiropas Savienību un Kuka Salu valdību
                  6
                (“nolīgums”), kas apstiprināts ar Padomes Lēmumu (ES) 2017/418
                  7
               . Nolīguma īstenošanas protokolu (“protokols”) no 2016. gada 14. oktobra
                  8
                provizoriski piemēroja četrus gadus.
            
            
               (2)Protokola darbības termiņš tika pagarināts par vienu gadu un beigsies 2021. gada 13. novembrī
                  9
               .
            
            
               (3)Padome 2020. gada 7. jūlijā pilnvaroja Komisiju sākt sarunas ar Kuka Salām par to, lai noslēgtu jaunu Ilgtspējīgas zivsaimniecības partnerattiecību nolīguma īstenošanas protokolu.
            
            
               (4)Šīm sarunām noslēdzoties, 2021. gada 28. jūlijā protokols tika parafēts.
            
            
               (5)[...] Padome pieņēma Lēmumu (ES) 2021/...
                  10
                par jauna protokola parakstīšanu un provizorisku piemērošanu ar noteikumu, ka vēlāk tas tiks noslēgts. 
            
            
               (6)Uz protokola piemērošanas laikposmu būtu jānosaka protokolā paredzēto zvejas iespēju iedalījums dalībvalstīm.
            
            
               (7)Ņemot vērā Kuka Salu zvejas apgabalos notiekošo Savienības zvejas darbību ekonomisko nozīmi un vajadzību novērst minēto darbību pārtraukšanu pēc pašreizējā protokola termiņa beigām, šai regulai būtu jāstājas spēkā pēc iespējas drīzāk.
            
            
               (8)Lai Savienības kuģu zvejas darbības būtu iespējamas, protokols tiks piemērots provizoriski no tā parakstīšanas dienas. Tāpēc šī regula būtu jāpiemēro no tās pašas dienas,
            
            
               IR PIEŅĒMUSI ŠO REGULU.
            
         
         
            
               1. pants
            
            
               Zvejas iespējas, kas noteiktas Protokolā, ar ko īsteno Ilgtspējīgas zivsaimniecības partnerattiecību nolīgumu starp Eiropas Savienību un Kuka Salu valdību (“protokols”), dalībvalstīm iedala šādi:
            
            
               –tunzivju seineri:
            
            
               –Spānija: 3 kuģi,
            
            
               –Francija:  1 kuģis.
            
            
               2. pants
            
            
               Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            
            
               To piemēro no [Publikāciju birojam lūgums ierakstīt protokola parakstīšanas datumu].
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē,
            
            
               
                     Padomes vārdā –
               
               
                     priekšsēdētājs
               
            
         
         
            
                  
                     (1)
                  
                        PADOMES LĒMUMS, ar ko pilnvaro sākt sarunas par jaunu protokolu, kuru pievieno Ilgtspējīgas zivsaimniecības partnerattiecību nolīgumam starp Eiropas Savienību un Kuka Salu valdību, un par esošā protokola minētajam nolīgumam iespējamu pagarināšanu (ST 8848/20).
               
               
                  
                     (2)
                  
                        Īstenošanas protokols, ko pievieno Ilgtspējīgas zivsaimniecības partnerattiecību nolīgumam starp Eiropas Savienību un Kuka Salu valdību (OV L 131, 20.5.2016., 10. lpp.).
               
               
                  
                     (3)
                  
                        Norādes pieņemtas Lauksaimniecības un zivsaimniecības padomes 3418. sanāksmē 2015. gada 22. oktobrī.
               
               
                  
                     (4)
                  
                        OV L 354, 28.12.2013., 22. lpp.
               
               
                  
                     (5)
                  
                        OV L 317, 15.12.2000., 3. lpp.
               
               
                  
                     (6)
                  
                        OV L 131, 20.5.2016., 3. lpp.
               
               
                  
                     (7)
                  
                        Padomes Lēmums (ES) 2017/418 (2017. gada 28. februāris) par to, lai Eiropas Savienības vārdā noslēgtu Ilgtspējīgas zivsaimniecības partnerattiecību nolīgumu starp Eiropas Savienību un Kuka Salu valdību un tā īstenošanas protokolu (OV L 64, 10.3.2017., 1. lpp.).
               
               
                  
                     (8)
                  
                        OV L 289, 25.10.2016., 1. lpp.
               
               
                  
                     (9)
                  
                        OV L 395, 25.11.2020., 1. lpp.
               
               
                  
                     (10)
                  
                        Padomes Lēmums (ES) 2021/... (2021. gada ...) par ...(OV C [...], [...], [...]. lpp.).